CELEX: 32009R0640
Language: mt
Date: 2009-07-22 00:00:00
Title: Regolament tal-Kummissjoni (KE) Nru 640/2009 tat- 22 ta' Lulju 2009 li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti ta’ ekodiżinn għal muturi tal-elettriku (Test b’relevanza għaż-ŻEE)

23.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 191/26
            
         REGOLAMENT TAL-KUMMISSJONI (KE) Nru 640/2009
   tat-22 ta' Lulju 2009
   li jimplimenta d-Direttiva 2005/32/KE tal-Parlament Ewropew u tal-Kunsill fir-rigward tar-rekwiżiti ta’ ekodiżinn għal muturi tal-elettriku
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2005/32/KE (1) tal-Parlament Ewropew u tal-Kunsill tas-6 ta’ Lulju 2005 dwar it-twaqqif ta' qafas għall-iffissar tar-rekwiżiti għall-ekodiżinn ta' prodotti li jużaw l-enerġija u li temenda d-Direttiva tal-Kunsill 92/42/KEE u d-Direttivi tal-Parlament Ewropew u tal-Kunsill 96/57/KE u 2000/55/KE, u b'mod partikolari l-Artikolu 15(1) tagħha,
   Wara li kkonsultat il-Forum ta’ Konsultazzjoni dwar l-Ekodiżinn,
   Billi:
   
               (1)
            
            
               Skont id-Direttiva 2005/32/KE, ir-rekwiżiti ta’ ekodiżinn għandhom jiġu stabbiliti mill-Kummissjoni għal prodotti li jużaw l-enerġija li jirrappreżentaw volumi sinifikanti ta’ bejgħ u kummerċ, li għandhom impatt ambjentali sinifikanti, u li jippreżentaw potenzjal sinifikanti għal titjib f’termini tal-impatt ambjentali mingħajr ma jinvolvu spejjeż żejda.
            
         
               (2)
            
            
               L-Artikolu 16(2), l-ewwel inċiż tad-Direttiva 2005/32/KE jipprovdi li skont il-proċedura msemmija fl-Artikolu 19(3) u l-kriterji stabbiliti fl-Artikolu 15(2), u wara konsultazzjoni mal-Forum ta’ Konsultazzjoni dwar l-Ekodiżinn, il-Kummissjoni għandha, kif xieraq, tintroduċi miżura implimentattiva dwar prodotti użati fis-sistemi tal-muturi tal-elettriku.
            
         
               (3)
            
            
               Il-muturi tal-elettriku huma l-iktar tip importanti ta' karga elettrika f'industriji fi ħdan il-Komunità fejn huma użati muturi fil-proċessi ta' produzzjoni. Is-sistemi li fihom joperaw dawn il-muturi jieħdu madwar 70 % tal-elettriku kkonsmat mill-industrija. Hemm potenzjal totali għal titjib kosteffikaċi tal-enerġija ta' dawn is-sistemi bil-mutur b'madwar 20 % għal 30 %. Wieħed mill-ikbar fatturi f'titjib bħal dan huwa l-użu ta' muturi effiċjenti fl-użu tal-enerġija. Konsegwentement, il-muturi fis-sistemi ta' muturi tal-elettriku jirrappreżentaw prodott ta' prijorità li għalih iridu jiġu stabbiliti rekwiżiti għall-ekodiżinn.
            
         
               (4)
            
            
               Is-sistemi ta' muturi tal-elettriku jinkludu għadd ta' prodotti li jużaw l-enerġija, bħal muturi, trażmissjonijiet, pompi jew fannijiet. Il-muturi u t-trażmissjonijiet b'veloċità varjabbli huma parti importanti minn dawn il-prodotti. Għalhekk, dan ir-Regolament jirrikjedi li ċerti tipi ta' muturi jkunu mgħammra bi trażmissjonijiet b'veloċità varjabbli.
            
         
               (5)
            
            
               Ħafna muturi huma integrati fi prodotti oħra mingħajr ma jitqiegħdu fis-suq separatament jew jitqiegħdu fis-servizz skont it-tifsira tal-Artikolu 5 tad-Direttiva 2005/32/KE u d-Direttiva 2006/42/KE tal-Parlament Ewropew u tal-Kunsill (2). Sabiex jintlaħaq il-potenzjal kollu tal-iffrankar kosteffikaċi tal-enerġija, il-muturi li huma integrati fi prodotti oħra għandhom ikunu suġġetti għad-dispożizzjonijiet ta' dan ir-Regolament.
            
         
               (6)
            
            
               Il-Kummissjoni wettqet studju ta’ tħejjija li analizza l-aspetti tekniċi, ambjentali u ekonomiċi tal-muturi tal-elettriku. L-istudju ġie żviluppat flimkien mal-partijiet interessati mill-UE u minn pajjiżi terzi, u r-riżultati tqiegħdu għad-dispożizzjoni tal-pubbliku.
            
         
               (7)
            
            
               L-istudju ta' tħejjija juri li l-muturi tal-elettriku jitqiegħdu fis-suq tal-Komunità fi kwantitajiet kbar, bil-konsum tal-elettriku tagħhom fil-fażi ta' użu tkun l-iktar aspett ambjentali sinifikanti mill-fażijiet kollha taċ-ċiklu tal-ħajja, u bil-konsum ta' elettriku annwali tagħhom jwassal sa 1 067 TWh fl-2005, li jsarrfu f'427 Mt tal-emissjonijiet ta' CO2. Fin-nuqqas ta' miżuri sabiex ikun hemm limitu għal dan il-konsum, huwa previst li l-konsum tal-enerġija se jiżdied għal 1 252 TWh fl-2020. Ġie konkluż li l-konsum tal-enerġija fiċ-ċiklu tal-ħajja u l-konsum tal-elettriku fil-fażi ta' użu jistgħu jittejbu b'mod sinifikanti, partikolarment jekk il-muturi b'veloċità varjabbli u l-applikazzjonijet ta' karga jkunu mgħammra bi trażmissjonijiet.
            
         
               (8)
            
            
               L-istudju ta' tħejjija juri li l-konsum tal-elettriku fl-użu huwa l-uniku parametru ta' ekodiżinn sinifikanti relatat mad-diżinn tal-prodott kif imsemmi fl-Anness I, il-Parti 1, tad-Direttiva 2005/32/KE.
            
         
               (9)
            
            
               It-titjib fil-konsum tal-elettriku tal-muturi tal-elettriku għandu jseħħ bl-użu ta’ teknoloġiji eżistenti ta’ dominju pubbliku kosteffiċjenti u li jistgħu jnaqqsu l-ispejjeż totali tax-xiri u tat-tħaddim tagħhom.
            
         
               (10)
            
            
               Ir-rekwiżiti ta' ekodiżinn għandhom jarmonizzaw ir-rekwiżiti tal-konsum tal-enerġija għal muturi fil-Komunità kollha, u b'hekk jikkontribwixxu għall-funzjonament tas-suq intern u għat-titjib fil-prestazzjoni ambjentali ta' dawn il-prodotti.
            
         
               (11)
            
            
               Għandu jingħata qafas ta' żmien xieraq lill-produtturi sabiex jiddiżinjaw mill-ġdid il-prodotti. L-iffissar ta' żmien għandu jsir b’tali mod li l-impatti negattivi fuq il-funzjonalità tal-muturi jiġu evitati, u l-impatti fuq in-nefqa għall-produtturi, partikolarment fl-intrapriżi ż-żgħar u ta' daqs medju, jiġu meqjusa, filwaqt li jiġi żgurat il-ksib f'waqtu tal-għanijiet ta’ dan ir-Regolament.
            
         
               (12)
            
            
               Il-konsum tal-enerġija għandu jiġi determinat permezz ta' metodi ta' kejl affidabbli, preċiżi u riproduċibbli, li jqisu l-metodi ta' kejl l-aktar żviluppati rikonoxxuti inkluż, fejn dawn huma disponibbli, standards armonizzati adottati mill-korpijiet ta' standardazzjoni Ewropej, kif imniżżla fl-Anness I tad-Direttiva 98/34/KE tal-Parlament Ewropew u tal-Kunsill tat-22 ta' Ġunju 1998 li tistabbilixxi proċedura għall-għoti ta’ informazzjoni fil-qasam tal-istandards u tar-regolamenti tekniċi u tar-regoli dwar is-servizzi tas-Soċjetà tal-Informazzjoni (3).
            
         
               (13)
            
            
               Dan ir-Regolament għandu jżid il-penetrazzjoni fis-suq ta’ teknoloġiji li jtejbu l-impatt ambjentali tul iċ-ċiklu tal-ħajja tal-muturi tal-elettriku, li għandu jwassal għal iffrankar fl-enerġija tul iċ-ċiklu tal-ħajja ta’ 5 500 PJ (4) u għal iffrankar ta’ elettriku ta' 135 TWh sal-2020, imqabbel mas-sitwazzjoni fejn ma tittieħed l-ebda miżura.
            
         
               (14)
            
            
               Skont l-Artikolu 8 tad-Direttiva 2005/32/KE, dan ir-Regolament għandu jispeċifika l-proċeduri applikabbli għall-valutazzjoni tal-konformità.
            
         
               (15)
            
            
               Sabiex il-kontrolli ta' konformità jiġu ffaċilitati, il-produtturi għandhom jipprovdu l-informazzjoni msemmija fl-Annessi IV u V tad-Direttiva 2005/32/KE fid-dokumentazzjoni teknika.
            
         
               (16)
            
            
               Sabiex jiġi llimitat iktar l-impatt ambjentali tal-muturi, il-produtturi għandhom jipprovdu informazzjoni relevanti fuq iż-żarmar, ir-riċiklaġġ u r-rimi fl-aħħar tal-ħajja tagħhom.
            
         
               (17)
            
            
               Għandhom jiġu identifikati punti ta' referenza għat-teknoloġiji b'effiċjenza għolja ta' enerġija li huma attwalment disponibbli. Dan għandu jgħin sabiex jiġu żgurati d-disponibbiltà wiesgħa u l-aċċessibbiltà faċli tal-informazzjoni, partikolarment għall-intrapriżi ż-żgħar u ta' daqs medju, u dan għandu jiffaċilita aktar l-integrazzjoni tal-aqwa teknoloġiji ta' diżinn għal tnaqqis fil-konsum tal-enerġija.
            
         
               (18)
            
            
               Il-miżuri stipulati f’dan ir-Regolament huma skont l-opinjoni tal-Kumitat stabbilit permezz tal-Artikolu 19(1) tad-Direttiva 2005/32/KE,
            
         ADOTTAT DAN IR-REGOLAMENT:
   Artikolu 1
   Suġġett u ambitu
   1.   Dan ir-Regolament jistabbilixxi r-rekwiżiti ta' ekodiżinn għat-tqegħid fis-suq u għall-użu ta' muturi, inkluż fejn huma integrati f'prodotti oħra.
   2.   Dan ir-Regolament ma għandux japplika għal:
   
               (a)
            
            
               muturi ddiżinjati sabiex joperaw waqt li jkunu kompletament mgħaddsa f'likwidu;
            
         
               (b)
            
            
               muturi kompletament integrati fi prodott (pereżempju tagħmir, pompa, fann jew kompressur) fejn il-prestazzjoni tal-qawwa tagħhom ma tistax tiġi ttestjata indipendentement mill-prodott;
            
         
               (c)
            
            
               muturi speċifikament iddiżinjati sabiex jaħdmu:
               
                           (i)
                        
                        
                           f’altitudnijiet ta' iktar minn 1 000 metru ’il fuq mil-livell tal-baħar;
                        
                     
                           (ii)
                        
                        
                           fejn it-temperaturi tal-arja ambjentali huma ta' iktar minn 40 °C;
                        
                     
                           (iii)
                        
                        
                           f’temperatura massima waqt il-ħidma ta' iktar minn 400 °C;
                        
                     
                           (iv)
                        
                        
                           fejn it-temperaturi tal-arja ambjentali huma ta' inqas minn – 15 °C għal kwalunkwe mutur jew ta' inqas minn 0 °C għal mutur bit-tkessiħ tal-arja;
                        
                     
                           (v)
                        
                        
                           fejn it-temperatura tal-ilma tat-tkessiħ fil-bokka tal-prodott, hija ta' inqas minn 5 °C jew ta' iktar minn 25 °C
                        
                     
                           (vi)
                        
                        
                           f’atmosferi potenzjalment esplożivi kif definiti fid-Direttiva tal-Parlament Ewropew u tal-Kunsill 94/9/KE (5)
                           
                        
                     
         
               (d)
            
            
               muturi tal-brejkijiet;
            
         barra fejn għandu x'jaqsam mar-rekwiżiti ta' informazzjoni fl-Anness 1, il-Punt 2: (3), (4), (5), (6), (12).
   Artikolu 2
   Definizzjonijiet
   Flimkien mad-definizzjonijiet imsemmija fid-Direttiva 2005/32/KE, għandhom japplikaw id-definizzjonijiet li ġejjin:
   
               (1)
            
            
               “Mutur” tfisser mutur ta' induzzjoni tat-tip squirrel cage, b'veloċità elettrika waħda, bi tliet fażijiet ta' 50 Hż jew 50/60 Hz li;
               
                           —
                        
                        
                           għandu minn 2 sa 6 poli;
                        
                     
                           —
                        
                        
                           għandu vultaġġ nominali ta' UN
                               ta' mhux iktar minn 1 000 V;
                        
                     
                           —
                        
                        
                           għandu prestazzjoni nominali ta' PN
                               bejn 0,75 kW u 375 kW;
                        
                     
                           —
                        
                        
                           huwa kkalkulat fuq il-bażi ta' operazzjoni kontinwa.
                        
                     
         
               (2)
            
            
               “Trażmissjoni b'veloċità varjabbli” tfisser konvertitur tal-enerġija elettronika li jadatta kontinwament l-enerġija elettrika mogħtija lill-mutur tal-elettriku sabiex jikkontrolla l-ħruġ mekkaniku tal-enerġija tal-mutur skont il-veloċita torque karratteristika tal-karga (trażmessa mill-mutur), billi jaġġusta l-provvista ta' enerġija bi tliet fażijiet ta' 50 Hz għal frekwenza varjabbli u vultaġġ mogħti lill-mutur.
            
         
               (3)
            
            
               “Mutur ta' induzzjoni tat-tip squirrel cage” tfisser mutur tal-elettriku mingħajr faħmiet, kommutatur, ċrieki tal-kuntatt (slip rings) jew konnessjonijiet elettriċi mar-rotor.
            
         
               (4)
            
            
               “Fażi” tfisser it-tip ta' konfigurazzjoni tal-provvista tal-elettriku tal-mejns;
            
         
               (5)
            
            
               “Pol” tfisser l-għadd totali ta' poli manjetiċi tramuntana u nofsinhar prodotti mill-kamp manjetiku li jdur tal-mutur. L-għadd ta' poli jiddetermina l-veloċità bażi tal-mutur.
            
         
               (6)
            
            
               “Operazzjoni ta' ħidma kontinwa” tfisser il-kapaċità ta' mutur elettriku b'sistema ta' tkessiħ integrata sabiex jopera b'karga nominali mingħajr interruzzjoni taħt l-għoli tat-temperatura massima nominali.
            
         
               (7)
            
            
               “Mutur tal-brejk” tfisser mutur mgħammar bi brejk b'unità elettromekkanika li jopera direttament fuq ix-xaft tal-mutur mingħajr igganċjar.
            
         Artikolu 3
   Rekwiżiti ta' ekodiżinn
   Ir-rekwiżiti ta' ekodiżinn għall-muturi huma msemmija fl-Anness I.
   Kull rekwiżit ta' ekodiżinn għandu japplika skont l-iskeda ta' żmien li ġejja:
   
               (1)
            
            
               mis-16 ta' Ġunju 2011, il-muturi għandhom ikunu mhux inqas effiċjenti mill-livell ta' effiċjenza IE2, kif imsemmi fl-Anness I, fil-punt 1;
            
         
               (2)
            
            
               mill-1 ta’ Jannar 2015:
               
                           (i)
                        
                        
                           il-muturi bi prestazzjoni nominali ta' 7,5-375 kW għandhom ikunu mhux inqas effiċjenti mil-livell ta' effiċjenza IE3, kif imsemmi fl-Anness I, fil-punt 1, jew jilħqu l-livell ta' effiċjenza IE2, kif imsemmi fl-Anness I, fil-punt 1, u jkunu mgħammra bi trażmissjoni b'veloċità varjabbli.
                        
                     
         
               (3)
            
            
               mill-1 ta’ Jannar 2017:
               
                           (i)
                        
                        
                           il-muturi bi prestazzjoni nominali ta' 0,75-375 kW għandhom ikunu mhux inqas effiċjenti mil-livell ta' effiċjenza IE3, kif imsemmi fl-Anness I, fil-punt 1, jew jilħqu l-livell ta' effiċjenza IE2, kif imsemmi fl-Anness I, fil-punt 1, u jkunu mgħammra bi trażmissjoni b'veloċità varjabbli.
                        
                     
         Ir-rekwiżiti ta' informazzjoni tal-prodott għall-muturi huma kif stipulati fl-Anness I. Il-konformità mar-rekwiżiti ta' ekodiżinn għandha titkejjel u tiġi kkalkulata skont ir-rekwiżiti stipulati fl-Anness II.
   Artikolu 4
   Valutazzjoni tal-konformità
   Il-proċedura ta' valutazzjoni tal-konformità msemmija fl-Artikolu 8 tad-Direttiva 2005/32/KE għandha tkun is-sistema ta' kontroll intern tad-diżinn stabbilita fl-Anness IV ta’ dik id-Direttiva jew tas-sistema ta' ġestjoni għal valutazzjoni ta' konformità stabbilita fl-Anness V ta’ dik id-Direttiva.
   Artikolu 5
   Proċedura ta’ verifika għall-finijiet ta’ sorveljanza tas-suq
   Fit-twettiq tal-kontrolli ta' sorveljanza tas-suq imsemmija fl-Artikolu 3 (2) tad-Direttiva 2005/32/KE, l-awtoritajiet tal-Istati Membri għandhom japplikaw il-proċedura ta’ verifika definita fl-Anness III ta' dan ir-Regolament.
   Artikolu 6
   Punti ta’ Referenza indikattivi
   Il-punti ta’ referenza indikattivi għall-muturi bl-aqwa prestazzjoni, li huma disponibbli bħalissa fis-suq huma identifikati fl-Anness IV.
   Artikolu 7
   Reviżjoni
   Il-Kummissjoni għandha tirrevedi dan ir-Regolament fid-dawl tal-progress teknoloġiku kemm fuq il-muturi kif ukoll fuq it-trażmissjonijiet mhux iktar tard minn seba’ snin wara d-dħul fis-seħħ tiegħu u tippreżenta r-riżultat ta’ din ir-reviżjoni lill-Forum ta' Konsultazzjoni dwar l-Ekodiżinn. Ir-reviżjoni għandha tinkludi l-effiċjenza, l-użu mill-ġdid u r-riċiklaġġ tar-riżorsi u l-livell ta' dubju fil-kejl.
   Artikolu 8
   Dħul fis-seħħ
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il- Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-22 ta’ Lulju 2009.
      
         
            Għall-Kummissjoni
         
         Andris PIEBALGS
         
            Membru tal-Kummissjoni
         
      
   
   
      (1)  ĠU L 191, 22.7.2005, p. 29.
   
      (2)  ĠU L 157, 9.6.2006, p. 24.
   
      (3)  ĠU L 204, 21.7.1998, p. 37.
   
      (4)  1 TWh = 3.6 PJ.
   
      (5)  ĠU L 100, 19.4.1994, p. 1.
   
      ANNESS I
      
         REKWIŻITI TA' EKODIŻINN GĦALL-MUTURI
      
      (1)   REKWIŻITI TA' EFFIĊJENZA TAL-MUTUR
      Ir-rekwiżiti minimi nominali ta' effiċjenza għal muturi huma stipulati fit-Tabella 1 u 2.
      
         Tabella 1
      
      
         Effiċjenzi minimi nominali (%) għal-livell ta' effiċjenza IE2 (50 Hz)
      
      
                  Ħruġ ta' qawwa nominali
                  kW
               
               
                  Għadd ta' poli
               
            
                  2
               
               
                  4
               
               
                  6
               
            
                  0,75 
               
               
                  77,4 
               
               
                  79,6 
               
               
                  75,9 
               
            
                  1,1 
               
               
                  79,6 
               
               
                  81,4 
               
               
                  78,1 
               
            
                  1,5 
               
               
                  81,3 
               
               
                  82,8 
               
               
                  79,8 
               
            
                  2,2 
               
               
                  83,2 
               
               
                  84,3 
               
               
                  81,8 
               
            
                  3 
               
               
                  84,6 
               
               
                  85,5 
               
               
                  83,3 
               
            
                  4 
               
               
                  85,8 
               
               
                  86,6 
               
               
                  84,6 
               
            
                  5,5 
               
               
                  87,0 
               
               
                  87,7 
               
               
                  86,0 
               
            
                  7,5 
               
               
                  88,1 
               
               
                  88,7 
               
               
                  87,2 
               
            
                  11 
               
               
                  89,4 
               
               
                  89,8 
               
               
                  88,7 
               
            
                  15 
               
               
                  90,3 
               
               
                  90,6 
               
               
                  89,7 
               
            
                  18,5 
               
               
                  90,9 
               
               
                  91,2 
               
               
                  90,4 
               
            
                  22 
               
               
                  91,3 
               
               
                  91,6 
               
               
                  90,9 
               
            
                  30 
               
               
                  92,0 
               
               
                  92,3 
               
               
                  91,7 
               
            
                  37 
               
               
                  92,5 
               
               
                  92,7 
               
               
                  92,2 
               
            
                  45 
               
               
                  92,9 
               
               
                  93,1 
               
               
                  92,7 
               
            
                  55 
               
               
                  93,2 
               
               
                  93,5 
               
               
                  93,1 
               
            
                  75 
               
               
                  93,8 
               
               
                  94,0 
               
               
                  93,7 
               
            
                  90 
               
               
                  94,1 
               
               
                  94,2 
               
               
                  94,0 
               
            
                  110 
               
               
                  94,3 
               
               
                  94,5 
               
               
                  94,3 
               
            
                  132 
               
               
                  94,6 
               
               
                  94,7 
               
               
                  94,6 
               
            
                  160 
               
               
                  94,8 
               
               
                  94,9 
               
               
                  94,8 
               
            
                  200 sa 375
               
               
                  95,0 
               
               
                  95,1 
               
               
                  95,0 
               
            
         
      
         Tabella 2
      
      
         Effiċjenzi minimi nominali (%) għal-livell ta' effiċjenza IE3 (50 Hz)
      
      
                  Ħruġ ta' qawwa nominali
                  kW
               
               
                  Għadd ta' poli
               
            
                  2
               
               
                  4
               
               
                  6
               
            
                  0,75 
               
               
                  80,7 
               
               
                  82,5 
               
               
                  78,9 
               
            
                  1,1 
               
               
                  82,7 
               
               
                  84,1 
               
               
                  81,0 
               
            
                  1,5 
               
               
                  84,2 
               
               
                  85,3 
               
               
                  82,5 
               
            
                  2,2 
               
               
                  85,9 
               
               
                  86,7 
               
               
                  84,3 
               
            
                  3 
               
               
                  87,1 
               
               
                  87,7 
               
               
                  85,6 
               
            
                  4 
               
               
                  88,1 
               
               
                  88,6 
               
               
                  86,8 
               
            
                  5,5 
               
               
                  89,2 
               
               
                  89,6 
               
               
                  88,0 
               
            
                  7,5 
               
               
                  90,1 
               
               
                  90,4 
               
               
                  89,1 
               
            
                  11 
               
               
                  91,2 
               
               
                  91,4 
               
               
                  90,3 
               
            
                  15 
               
               
                  91,9 
               
               
                  92,1 
               
               
                  91,2 
               
            
                  18,5 
               
               
                  92,4 
               
               
                  92,6 
               
               
                  91,7 
               
            
                  22 
               
               
                  92,7 
               
               
                  93,0 
               
               
                  92,2 
               
            
                  30 
               
               
                  93,3 
               
               
                  93,6 
               
               
                  92,9 
               
            
                  37 
               
               
                  93,7 
               
               
                  93,9 
               
               
                  93,3 
               
            
                  45 
               
               
                  94,0 
               
               
                  94,2 
               
               
                  93,7 
               
            
                  55 
               
               
                  94,3 
               
               
                  94,6 
               
               
                  94,1 
               
            
                  75 
               
               
                  94,7 
               
               
                  95,0 
               
               
                  94,6 
               
            
                  90 
               
               
                  95,0 
               
               
                  95,2 
               
               
                  94,9 
               
            
                  110 
               
               
                  95,2 
               
               
                  95,4 
               
               
                  95,1 
               
            
                  132 
               
               
                  95,4 
               
               
                  95,6 
               
               
                  95,4 
               
            
                  160 
               
               
                  95,6 
               
               
                  95,8 
               
               
                  95,6 
               
            
                  200 sa 375
               
               
                  95,8 
               
               
                  96,0 
               
               
                  95,8 
               
            (2)   REKWIŻITI TA' INFORMAZZJONI TAL-PRODOTT DWAR IL-MUTURI
      Mis-16 ta' Ġunju 2011, l-informazzjoni dwar il-muturi msemmija fil-punti (1) sa (12) għandhom jintwerew b'mod viżibbli fuq:
      
                  (a)
               
               
                  id-dokumentazzjoni teknika tal-muturi;
               
            
                  (b)
               
               
                  id-dokumentazzjoni teknika ta' prodotti li fihom hemm inkorporati l-muturi;
               
            
                  (c)
               
               
                  aċċess bla ħlas għal siti tal-Internet tal-produtturi tal-muturi;
               
            
                  (d)
               
               
                  aċċess bla ħlas għal siti tal-Internet tal-produtturi tal-prodotti li fihom hemm inkorporati l-muturi.
               
            Fil-każ ta' dokumentazzjoni teknika, l-informazzjoni għandha tkun mogħtija skont l-ordni kif preżentat fil-punti (1) sa (12). Ma hemmx għalfejn jintuża l-istess kliem eżatt bħal ma hawn fil-lista. Jista’ jkun muri bl-użu ta’ grafika, ċifri jew simboli, iktar milli kliem.
      
                  (1)
               
               
                  l-effiċjenza nominali (η) fuq qawwa sħiħa, 75 % u 50 % ta' karga u vultaġġ nominali (UN);
               
            
                  (2)
               
               
                  il-livell ta' effiċjenza: “IE2” jew “IE3”;
               
            
                  (3)
               
               
                  is-sena tal-manifattura;
               
            
                  (4)
               
               
                  l-isem tal-produttur jew it-trejdmark, in-numru ta' reġistrazzjoni kummerċjali u l-post tal-produttur;
               
            
                  (5)
               
               
                  in-numru tal-mudell tal-prodott;
               
            
                  (6)
               
               
                  l-għadd ta' poli tal-mutur;
               
            
                  (7)
               
               
                  il-prestazzjoni(jiet) nominali ta' potenza jew il-medda ta' prestazzjoni nominali ta' potenza (kW);
               
            
                  (8)
               
               
                  il-frekwenza/i tad-dħul nominali ta' frekwenza(i) tal-mutur (Hz);
               
            
                  (9)
               
               
                  il-vultaġġ nominali jew il-medda tal-vultaġġ nominali (V);
               
            
                  (10)
               
               
                  il-veloċità(jiet) nominali jew il-medda tal-vultaġġ nominali (rpm);
               
            
                  (11)
               
               
                  l-informazzjoni rileveanti għaż-żarmar, ir-riċiklaġġ, jew ir-rimi fit-tmiem tal-ħajja tiegħu;
               
            
                  (12)
               
               
                  l-informazzjoni dwar il-firxa ta' kundizzjonijiet operatorji li għalihom il-mutur huwa ddiżenjat speċifikament:
                  
                              (i)
                           
                           
                              altitudnijiet fuq il-livell tal-baħar;
                           
                        
                              (ii)
                           
                           
                              temperaturi tal-arja ambjentali, inkluż għal muturi mkessħin bl-arja;
                           
                        
                              (iii)
                           
                           
                              temperatura tal-ilma tat-tkessiħ fil-bokka tal-prodott;
                           
                        
                              (iv)
                           
                           
                              temperatura operatorja massima;
                           
                        
                              (v)
                           
                           
                              atmosferi potenzjalment esplożivi.
                           
                        
            L-informazzjoni msemmija fil-punti 1, 2 u 3 għandha tkun immarkata b'mod li ma titħassarx fuq jew qrib il-pjanċja tal-klassifikazzjoni tal-mutur.
      L-informazzjoni msemmija fil-punti 1 sa 12 ma hemmx għalfejn tkun ippubblikata fuq is-sit tal-internet li għandha aċċess bla ħlas tal-produttur tal-mutur għal muturi magħmulin apposta b'diżinn mekkaniku u elettroniku speċjali skont ir-rikjesta tal-klijent. L-informazzjoni dwar ir-rekwiżiti obbligatorji sabiex il-muturi, li ma jilħqux il-livell ta' effiċjenza IE3, ikunu mgħammra bi trasmissjoni b'veloċità varjabbli, għandha tkun esposta b'mod viżibbli fuq il-pjanċja tal-isem, id-dokumentazzjoni teknika u l-ippakkjar tal-mutur:
      
                  (a)
               
               
                  mill-1 ta' Jannar 2015 għall-muturi bi prestazzjoni nominali ta' 7,5-375 kW,
               
            
                  (b)
               
               
                  mill-1 ta' Jannar 2017 għall-muturi bi prestazzjoni nominali ta' 0,75-375 kW.
               
            Il-produtturi għandhom jipprovdu informazzjoni dwar kwalunkwe prekawzjoni speċifika li għandha tittieħed waqt l-immuntar, l-istallazzjoni, iż-żamma jew l-użu tal-muturi bi trasmissjoni b'veloċità varjabbli fid-dokumentazzjoni teknika, inkluż informazzjoni dwar kif tista' tiġi minimizzata l-firxa elettrika u manjetika mit-trasmissjonijiet b'veloċità varjabbli.
      (3)   DEFINIZZJONIJIET GĦALL-FINIJIET TAL-ANNESS I
      
               
                  (1)
               
               
                  “Effiċjenza minima nominali” (η) tfisser l-effiċjenza bir-rata massima ta' karga u vultaġġ mingħajr tolleranzi.
               
            
               
                  (2)
               
               
                  “Tolleranza” tfisser il-varjazzjoni massima permessa fir-riżultat tat-test tal-kejl ta' kwalunkwe mutur imqabbel mal-valur dikjarat fuq il-pjanċja ta' klassifikazzjoni jew fid-dokumentazzjoni teknika.
               
            
   
      ANNESS II
      
         KEJL U KALKOLAZZJONIJIET
      
      Għall-finijiet ta' konformità u ta' verifikazzjoni tal-konformità mar-rekwiżiti ta' dan ir-Regolament, il-kejl u l-kalkolazzjonijiet għandhom isiru permezz ta' proċeduri ta' kejl affidabbli, preċiżi u riproduċibbli, li jqisu l-metodi ta' kejl l-aktar avvanzati rikonoxxuti b'mod ġenerali, u li r-riżultati tagħhom huma meqjusa li għandhom livell baxx ta' dubju, inkluż metodi msemmija fid-dokumenti, li n-numru ta' referenza tagħhom ġew ippubblikati għal dak l-iskop f'Il-Ġurnal Uffiċjali tal-Unjoni Ewropea. Huma għandhom jissodisfaw dawn il-parametri tekniċi:
      L-effiċjenza tal-enerġija huwa l-proporzjoni tal-prestazzjoni ta' potenza mekkanika mal-potenza elettronika tal-konsum.
      Il-livell ta' effiċjenza tal-mutur, kif speċifikat fl-Anness I, għandha tiġi determinata fuq prestazzjoni nominali ta' potenza (PN), vultaġġ nominali (UN), u frekwenza nominali (fN).
      Id-differenza bejn il-prestazzjoni ta' potenza mekkanika u l-potenza elettronika tal-konsum hija kawżata mit-telf li qed iseħħ fil-mutur.
      Il-kalkolu tat-telf totali għandu jsir permezz ta' wieħed mill-metodi li ġejjin:
      
                  —
               
               
                  il-kejl tat-telf totali; jew
               
            
                  —
               
               
                  il-kalkolu tat-telf separat mgħoddi flimkien.
               
            
   
      ANNESS III
      
         PROĊEDURA TA’ VERIFIKAZZJONI
      
      Fit-twettiq tal-kontrolli ta' sorveljanza tas-suq imsemmija fl-Artikolu 3(2) tad-Direttiva 2005/32/KE, l-awtoritajiet tal-Istati Membri għandhom japplikaw il-proċedura ta’ verifika li ġejja għar-rekwiżiti stipulati fl-Anness I.
      
               
                  1.
               
               
                  L-awtoritajiet tal-Istat Membru għandhom jittestjaw unità waħda biss.
               
            
               
                  2.
               
               
                  Il-mudell jiġi meqjus konformi mad-dispożizzjonijiet stipulati f'dan ir-Regolament, jekk fl-effiċjenza nominali tal-mutur (η), it-telf (1-η) ma jvarjax mill-valuri ta' limitu stipulati fl-Anness I b'iktar minn 15 % tal-medda ta' potenza 0.75-150 kW u 10 % tal-medda ta' potenza 150-375 kW.
               
            
               
                  3.
               
               
                  Jekk ir-riżultat imsemmi fil-punt 2 ma jintlaħaqx l-awtorita' ta' sorveljanza tas-suq għandha tittestja tliet unitajiet addizzjonali magħżula bl-addoċċ, minbarra għal muturi li huma prodotti fi kwantitajiet ta' inqas minn ħamsa fis-sena.
               
            
               
                  4.
               
               
                  L-istess mudell jiġi meqjus konformi mad-dispożizzjonijiet stipulati f'dan ir-Regolament, jekk fl-effiċjenza nominali medja (η), it-telf (1-η) tat-tliet unitajiet imsemmija fil-punt 3 ma jvarjax mill-valuri stipulati fl-Anness I b'iktar minn 15 % tal-medda ta' potenza 0.75-150 kW u 10 % tal-medda ta' potenza > 150-375 kW.
               
            
               
                  5.
               
               
                  Jekk ir-riżultati msemmija fil-punti 4 ma jintlaħqux, il-mudell għandu jitqies bħala mhux konformi ma' dan ir-Regolament.
               
            Sabiex tiġi ċċekkjata l-konformità mar-rekwiżiti ta' dan ir-Regolament, l-Istat Membru għandu japplika l-proċeduri msemmija fl-Anness II u metodi ta' kejl affidabbli, preċiżi u riproduċibbli, li jqisu l-metodi ta' kejl l-aktar avvanzati rikonoxxuti b'mod ġenerali, inkluż il-metodi stipulati fl-istandards li n-numri ta' referenza tagħhom ġew ippubblikati għal dan il-għan f'Il-Ġurnal Uffiċjali tal-Unjoni Ewropea.
   
   
      ANNESS IV
      
         PUNTI TA’ REFERENZA MSEMMIJA FL-ARTIKOLU 6
      
      Fiż-żmien tal-adozzjoni ta' dan ir-Regolament, l-aqwa teknoloġija disponibbli fis-suq għall-muturi ġiet identifikata bħala l-livell IE3, jew mutur IE3 mgħammar b'trażmissjoni b'veloċità varjabbli kif iddefinit fl-Anness I.